Путин поздрави Тръмп за Коледа и Нова година – Труд
Путин поздрави Тръмп за Коледа и Нова година
30.12.2017 • 16:06
Президентът на Русия Владимир Путин е поздравил своя американски колега Доналд Тръмп за Коледа и Нова година, предава РИА Новости, като се позовава на съобщение от пресслужбата на Кремъл.
В поздравителната си телеграма, Путин е изказал увереността си, че „в днешната сложна международна обстановка, изграждането на конструктивен руско-американски диалог е особено нужно за укрепването на стратегическата стабилност на света и намирането на решения за глобалните предизвикателства и заплахи.
Руският лидер е отбелязал и, че в основата на отношенията между Москва и Вашингтон трябва да стои принципа за равноправие и взаимно уважение.
„Това би ни позволило да се придвижим напред в изграждането на прагматично сътрудничество, ориентирано към бъдещето“, подчерта Путин.
Освен Тръмп, Путин поздрави и лидерите на редица други страни, включително Турция, Сирия, Франция, Беларус, Армения, Япония, Израел, Германия, Китай, Великобритания, както и римския Папа и генералния секретар на ФИФА.
А поздравил ли е боки?